**נבחרת צ'כיה בכדורגל** היא נבחרת הכדורגל הלאומית של צ'כיה. הדירוג הנוכחי של נבחרת צ'כיה ברשימת הדירוג של פיפ"א, הוא המקום ה-41 בעולם, נכון ל-26 באוקטובר 2023; הניקוד הוא 1,489.72 - ירידה של 10.72 נקודות לעומת ניקוד קודם. דירוג השיא 2 נמדד לראשונה בספטמבר 1999, והדירוג הנמוך ביותר 67 נמדד לראשונה במרץ 1994.

לפני מלחמת העולם הראשונה, בוהמיה (חלק מצ'כיה של היום), שהייתה חלק מהאימפריה האוסטרו-הונגרית, שיחקה שבעה משחקים בין 1903 ל-1908, ושישה מתוכם נגד הונגריה. כמו כן, שיחקה בוהמיה משחק נוסף נגד גרמניה.

כשצ'כיה הייתה חלק מצ'כוסלובקיה, נבחרתה הלאומית סיימה פעמיים במקום השני במונדיאל (ב-1934 ו-1962), וזכתה באליפות אירופה בכדורגל ב-1976.  

בתחילת שנות ה-90 פוצלה מדינת צ'כוסלובקיה, לשתי מדינות שונות, צ'כיה וסלובקיה, שהכריזו על עצמאותן, והקימו נבחרות כדורגל מקומיות.
נבחרת צ'כיה עשתה את הופעת הבכורה המחודשת שלה ב-23 בפברואר 1994 נגד טורקיה, וניצחה בתוצאה 4:1.

ביורו 1996 סיימה הנבחרת במקום השני, לאחר שהפסידה במשחק הגמר לגרמניה בתוצאה 2:1 לאחר שער זהב שספגה בהארכת המשחק. ביורו 2004 הגיעה עד לשלב חצי הגמר.

לאחר שנכשלה במוקדמות מונדיאל ב-1998 ו-2002, הצליחה נבחרת צ'כיה להעפיל לראשונה כמדינה נפרדת למונדיאל 2006. הציפיות מהנבחרת היו גבוהות, אך היא איכזבה והודחה בשלב הבתים, לאחר ניצחון על ארצות הברית 3:0 והפסדים לגאנה ואיטליה בתוצאה זהה 0:2.

היסטוריה
--------

### הקמת הנבחרת

כאשר הרפובליקה הצ'כית הייתה חלק מצ'כוסלובקיה, הנבחרת הלאומית סיימה פעמיים במקום השני בגביע העולם בכדורגל במונדיאל 1934 ובמונדיאל 1962. צ'כוסלובקיה זכתה גם באליפות אירופה בכדורגל בשנת 1976.   

לאחר התפצלותה של צ'כוסלובקיה למדינות צ'כיה וסלובקיה, נוסדה נבחרת הכדורגל של צ'כיה והיא שיחקה את משחק הידידות הראשון של בטורקיה ב-23 בפברואר 1994. המשחק הסתיים בניצחון 1–4 של צ'כיה. משחקה הביתי הראשון של הנבחרת היה משחק ידידות מול ליטא ובו ניצחה 3–5.   

### יורו 1996

הטורניר הרשמי הראשון בו השתתפה צ'כיה היה מוקדמות יורו 1996. צ'כיה סיימה במקום הראשון בבית המוקדם לפני נבחרות הולנד, נורווגיה, בלארוס, לוקסמבורג ומלטה והעפילה לטורניר הגמר שנערך באנגליה.   

צ'כיה שובצה בשלב הבתים של יורו 1996 ב"בית המוות" יחד עם גרמניה, איטליה ורוסיה. במשחק הפתיחה הפסידה צ'כיה לגרמניה 0–2. במשחקה השני ניצחה צ'כיה את איטליה 1–2 משערים של פאבל נדבד וראדק בחבל וסיימה את משחקיה בבית בתיקו 3-3 עם רוסיה. צ'כיה העפילה לרבע הגמר מהמקום השני בבית בזכות ניצחונה על איטליה שסיימה עם אותו מספר נקודות. ברבע הגמר ניצחה צ'כיה את פורטוגל 0–1 משער של קארל פובורסקי ובחצי הגמר הדיחה את צרפת לאחר 0-0 וניצחון 5–6 בבעיטות הכרעה מ11 מטרים.
במשחק הגמר שוב התמודדה צ'כיה מול גרמניה. צ'כיה הובילה משער של פטריק ברגר בבעיטת עונשין מ11 מטרים, אולם גרמניה השוותה משער של אוליבר בירהוף שכפה הארכה. חמש דקות בתוך ההארכה הבקיע אוליבר בירהוף שער זהב עבור גרמניה שהכריע את המשחק בתוצאה 1–2 לגרמניה.   

בעקבות ההפסד, סיימה צ'כיה במקום השני ובשורותיה הצטיינו במהלך הטורניר רדוסלאב לאטאל, קארל פובורסקי ופאבל קוקה. יורו 1996 היה ההישג הטוב ביותר של נבחרת צ'כיה מאז התפרקותה של צ'כוסלובקיה ועד היום.

### גביע הקונפדרציות 1997

בעקבות הגעתה של צ'כיה לגמר אליפות אירופה, וויתורה של גרמניה על השתתפותה בגביע הקונפדרציות, הוזמנה צ'כיה לטורניר שנערך בערב הסעודית. בשלב הבתים סיימה צ'כיה בתיקו 2-2 עם דרום אפריקה, הפסידה 1–2 לאורוגוואי וניצחה 1–6 את איחוד האמירויות הערביות. צ'כיה העפילה לחצי הגמר מהמקום השני בבית והפסידה לברזיל 0–2. צ'כיה סיימה במקום השלישי לאחר שניצחה 0–1 את אורוגוואי.
ולדימיר שמיצר הצטיין בשורות הצ'כים וכבש חמישה שערים בטורניר.

### סוף שנות התשעים ותחילת שנות האלפיים

צ'כיה המשיכה להעפיל בקביעות לאליפויות אירופה, אך התקשתה להעפיל לטורנירי גביע העולם.
צ'כיה לא הצליחה להעפיל למונדיאל 1998. שנתיים לאחר מכן העפילה ליורו 2000 בו הודחה בשלב הבתים לאחר הפסדים להולנד וצרפת וניצחון על דנמרק במשחק חסר חשיבות. שנתיים לאחר מכן שוב לא הצליחה צ'כיה להעפיל למונדיאל 2002.   

### יורו 2004

צ'כיה הציגה נבחרת אטרקטיבית וחזקה ביורו 2004. בשלב הבתים ניצחה צ'כיה בכל משחקיה. היא פתחה בניצחון 1–2 על לטביה, המשיכה בניצחון 2–3 על הולנד וסיימה בניצחון 1–2 על גרמניה. בעקבות מאזנה המושלם סיימה צ'כיה במקום הראשון בבית. ברבע הגמר המשיכה צ'כיה להרשים בניצחון 0–3 על דנמרק, אולם בחצי הגמר נכנעה צ'כיה למשחק הגנתי של יוון והפסידה 0–1 בהארכה. חלוץ הנבחרת מילאן בארוש סיים כמלך השערים של הטורניר עם חמישה שערים. כמו כן הצטיינו בטורניר השוער פטר צ'ך ופאבל נדבד.

### מונדיאל 2006

לאחר שני כישלונות רצופים בהעפלה למשחקי הגביע העולמי, הצליחה צ'כיה להעפיל למונדיאל 2006. בשלב המוקדמות סיימה צ'כיה במקום השני בבית אחרי הולנד ולפני רומניה, פינלנד, מקדוניה, ארמניה ואנדורה. צ'כיה העפילה למשחקי פלייאוף על העלייה למונדיאל מול נורווגיה וניצחה פעמיים בתוצאה 0–1.   

את טורניר הגמר פתחה צ'כיה עם ניצחון 0–3 על ארצות הברית שעורר תקוות להמשך, אולם הצ'כים הפסידו 0–2 לגאנה ו0–2 לאיטליה והודחו לאחר שסיימו במקום השלישי בשלב הבתים.

### 2008 עד היום

צ'כיה העפילה ליורו 2008 אך לא הצליחה לעבור את שלב הבתים. צ'כיה פתחה בניצחון 0–1 על שווייץ, אך בהמשך הפסידה לפורטוגל וטורקיה וסיימה במקום השלישי בבית. שנתיים מאוחר יותר לא הצליחה צ'כיה להעפיל למונדיאל 2010.   

צ'כיה העפילה ליורו 2012. היא פתחה את משחקיה בשלב הבתים בתבוסה 1–4 לרוסיה, אך בהמשך התאוששה וניצחה את יוון ופולין. בעקבות ניצחונותיה סיימה צ'כיה ראשונה בבית, וזאת למרות מאזן שערים שלילי (ארבעה שערי זכות לעומת חמישה שערי חובה). הנבחרת העפילה לרבע הגמר, שבו הפסידה 0–1 לפורטוגל.
צ'כיה העפילה ליורו 2016. היא הפסידה לספרד, סיימה בתיקו עם קרואטיה והפסידה לטורקיה. צ'כיה סיימה אחרונה בבית והודחה בשלב הבתים.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| 1930 עד 1994 | הייתה חלק מצ'כוסלובקיה |
| צרפתצרפת 1998 | לא העפילה |
| קוריאה הדרומיתקוריאה הדרומית יפןיפן 2002 |
| גרמניהגרמניה 2006 | סיבוב ראשון | 3 | 1 | 0 | 2 | 3 | 4 |
| דרום אפריקהדרום אפריקה 2010 | לא העפילה |
| ברזילברזיל 2014 |
| רוסיהרוסיה 2018 |
| קטר (מדינה)קטר (מדינה) 2022 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 1/7 | 3 | 1 | 0 | 2 | 3 | 4 |

* משחקי תיקו כוללים גם משחקים שהוכרעו בבעיטות הכרעה

כל אליפויות אירופה
------------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| 1960 עד 1992 | הייתה חלק מצ'כוסלובקיה |
| אנגליהאנגליה 1996 | מקום שני | 6 | 2 | 2 | 2 | 7 | 8 |
| בלגיהבלגיה הולנדהולנד 2000 | סיבוב ראשון | 3 | 1 | 0 | 2 | 3 | 3 |
| פורטוגלפורטוגל 2004 | חצי גמר | 5 | 4 | 0 | 1 | 10 | 5 |
| אוסטריהאוסטריה שווייץשווייץ 2008 | סיבוב ראשון | 3 | 1 | 0 | 2 | 4 | 6 |
| פוליןפולין אוקראינהאוקראינה 2012 | רבע גמר | 4 | 2 | 0 | 2 | 4 | 6 |
| צרפתצרפת 2016 | סיבוב ראשון | 3 | 0 | 1 | 2 | 2 | 5 |
| האיחוד האירופיהאיחוד האירופי 2020 | רבע גמר | 5 | 2 | 1 | 2 | 6 | 4 |
| גרמניהגרמניה 2024 |  |  |  |  |  |  |  |
| **סה"כ** | 7/7 | 29 | 12 | 4 | 13 | 36 | 37 |

* משחקי תיקו כוללים גם משחקים שהוכרעו בבעיטות הכרעה

גביע הקונפדרציות
----------------

| שנה | השתתפה בתור | סיבוב | משחקים | ניצחונות | תיקו | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ערב הסעודיתערב הסעודית 1992 | לא העפילה |
| ערב הסעודיתערב הסעודית 1995 |
| ערב הסעודיתערב הסעודית 1997 | סגנית יורו 1996 | מקום שלישי | 5 | 2 | 1 | 2 | 10 | 7 |
| מקסיקומקסיקו 1999 | לא העפילה |
| קוריאה הדרומיתקוריאה הדרומית יפןיפן 2001 |
| צרפתצרפת 2003 |
| גרמניהגרמניה 2005 |
| דרום אפריקהדרום אפריקה 2009 |
| ברזילברזיל 2013 |
| רוסיהרוסיה 2017 |
| **סה"כ** |  | 1/10 | 5 | 2 | 1 | 2 | 10 | 7 |

ליגת האומות של אופ"א
--------------------

| שנה | דרג | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגלפורטוגל 2018-2019 | ב | שלב הבתים | 4 | 2 | 0 | 2 | 4 | 4 |
| איטליהאיטליה 2020-2021 | ב | עלתה לדרג א | 6 | 4 | 0 | 2 | 9 | 5 |
| הולנדהולנד 2022-2023 | א | ירדה לדרג ב | 6 | 1 | 1 | 4 | 5 | 13 |
| 2024-2025 | ב |  |  |  |  |  |  |  |
| **סה"כ** | 16 | 7 | 1 | 8 | 18 | 22 |

* משחקי תיקו כוללים גם משחקים שהוכרעו בבעיטות הכרעה

סגל הנבחרת
----------

סגל הנבחרת לקראת משחקי יורו 2020

הנתונים מעודכנים ל-4 ביוני 2021 

| עמדה | שם | תאריך לידה | הופעות | שערים | מועדון |
| --- | --- | --- | --- | --- | --- |
|  | שוער | תומאש ואצליק | 29 במרץ 1989 | 36 | 0 | ספרדספרד סביליה |
|  | שוער | אלש מנדוס | 21 באפריל 1992 | 1 | 0 | צ'כיהצ'כיה סיגמא אולומואוץ |
|  | שוער | ייז'י פבלנקה | 14 באפריל 1992 | 14 | 0 | גרמניהגרמניה ורדר ברמן |
|  |
|  | שוער | פאבל קדז'אבק | 25 באפריל 1992 | 47 | 3 | גרמניהגרמניה הופנהיים |
|  | הגנה | אונדריי צ'לוסטקה | 18 ביוני 1989 | 25 | 2 | צ'כיהצ'כיה ספרטה פראג |
|  | הגנה | יאקוב בראבץ | 6 באוגוסט 1992 | 21 | 1 | צ'כיהצ'כיה ויקטוריה פלזן |
|  | הגנה | ולדימיר צופאל | 22 באוגוסט 1992 | 15 | 1 | אנגליהאנגליה וסטהאם יונייטד |
|  | הגנה | תומאש קאלאס | 15 במאי 1993 | 22 | 2 | אנגליהאנגליה בריסטול סיטי |
|  | הגנה | תומאש הולש | 31 במרץ 1993 | 7 | 1 | צ'כיהצ'כיה סלביה פראג |
|  | הגנה | דוד זימה | 8 בנובמבר 2000 | 2 | 0 | צ'כיהצ'כיה סלביה פראג |
|  | הגנה | יאן בוז'יל | 11 בינואר 1991 | 22 | 0 | צ'כיהצ'כיה סלביה פראג |
|  | הגנה | אלש מאטיאו | 3 ביוני 1996 | 4 | 0 | איטליהאיטליה ברשה |
|  |
|  | קשר | אנטונין ברק | 3 בדצמבר 1994 | 19 | 6 | איטליהאיטליה הלאס ורונה |
|  | קשר | ולדימיר דרידה (קפטן) | 8 באוגוסט 1990 | 71 | 8 | גרמניהגרמניה הרטה ברלין |
|  | קשר | לוקאש מסופוסט | 12 בפברואר 1993 | 21 | 1 | צ'כיהצ'כיה סלביה פראג |
|  | קשר | פטר שבצ'יק | 4 במאי 1994 | 7 | 0 | צ'כיהצ'כיה סלביה פראג |
|  | קשר | יאקוב ינקטו | 19 בינואר 1996 | 34 | 4 | איטליהאיטליה סמפדוריה |
|  | קשר | תומאש סוצ'ק | 27 בפברואר 1995 | 34 | 7 | אנגליהאנגליה וסטהאם יונייטד |
|  | קשר | אלכס קראל | 19 במאי 1998 | 17 | 2 | רוסיהרוסיה ספרטק מוסקבה |
|  | קשר | יאקוב פשק | 24 ביוני 1993 | 1 | 1 | צ'כיהצ'כיה סלובן ליברץ |
|  | קשר | מיכאל סדילק | 31 במאי 1999 | 1 | 0 | צ'כיהצ'כיה סלובן ליברץ |
|  |
|  | חלוץ | פטריק שיק | 24 בינואר 1996 | 25 | 10 | גרמניהגרמניה באייר לברקוזן |
|  | חלוץ | מיכאל קרמנצ'יק | 15 במרץ 1993 | 29 | 9 | יווןיוון פאוק סלוניקי |
|  | חלוץ | אדם הלוז'ק | 25 ביולי 2002 | 2 | 0 | צ'כיהצ'כיה ספרטה פראג |
|  | חלוץ | מטאיי וידאר | 1 במאי 1992 | 36 | 6 | אנגליהאנגליה ברנלי |
|  | חלוץ | תומאש פקהארט | 26 במאי 1989 | 21 | 2 | פוליןפולין לגיה ורשה |

שחקנים מפורסמים
---------------

* מילאן בארוש
* פטריק ברגר
* פטר צ'ך
* יאן קולר
* פאבל נדבד
* קארל פובורסקי
* תומאס אויפלושי
* תומאש רוזיצקי
* מארק יאנקולובסקי
* ירוסלאב פלאשיל

שיאי שחקנים
-----------

נכון ל-17 בנובמבר 2023. 

שחקנים **מודגשים** הם שחקנים שעדיין פעילים בנבחרת.
### שיאני ההופעות

**פטר צ'ך** שיאן ההופעות (124) בנבחרת צ'כיה בכל הזמנים

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | פטר צ'ך | 2002 - 2016 | **124** | 0 |
| 2 | קארל פובורסקי | 1994 – 2006 | **118** | 8 |
| 3 | תומאש רוזיצקי | 2000 -2016 | **105** | 23 |
| 4 | ירוסלאב פלאשיל | 2004 - 2016 | **103** | 7 |
| 5 | מילאן בארוש | 2001 - 2012 | **93** | 41 |
| 6 | יאן קולר | 1999 - 2009 | **91** | 55 |
| פאבל נדבד | 1994–2006 | 18 |
| 8 | ולדימיר שמיצר | 1993 – 2005 | **81** | 27 |
| 9 | תומאש אויפלושי | 2001–2009 | **78** | 2 |
| 10 | מארק יאנקולובסקי | 2000–2009 | **77** | 11 |

### מלכי השערים

**יאן קולר** מלך שערי (55) נבחרת צכיה בכל הזמנים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | יאן קולר | 1999 - 2009 | **55** | 91 | 0.6 |
| 2 | מילאן בארוש | 2001 - 2012 | **41** | 93 | 0.44 |
| 3 | ולדימיר שמיצר | 1993 – 2005 | **27** | 81 | 0.33 |
| 4 | תומאש רוזיצקי | 2000 -2016 | **23** | 105 | 0.22 |
| 5 | פאבל קוקה | 1994–2001 | **22** | 63 | 0.35 |
| 6 | **פטריק שיק** | **2016–הווה** | **18** | 35 | 0.51 |
| פטריק ברגר | 1994–2001 | 44 | 0.41 |
| פאבל נדבד | 1994–2006 | 91 | 0.2 |
| 9 | ורטיסלאב לוקבנץ | 1995–2006 | **14** | 74 | 0.19 |
| 10 | תומאש נסיד | 2008 - 2016 | **12** | 44 | 0.27 |

קישורים חיצוניים
----------------

ויקישיתוף מדיה וקבצים בנושא **נבחרת צ'כיה בכדורגל** בוויקישיתוף
* 

* אתר האינטרנט הרשמי של נבחרת צ'כיה בכדורגל (בצ'כית)
* נבחרת צ'כיה בכדורגל, ברשת החברתית פייסבוק

* נבחרת צ'כיה בכדורגל, ברשת החברתית אקס (טוויטר)

* נבחרת צ'כיה בכדורגל, ברשת החברתית אינסטגרם

* נבחרת צ'כיה בכדורגל, סרטונים בערוץ היוטיוב

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל ממרץ 1994 - אז החל דירוג פיפ"א לנבחרת זו

| נבחרות הכדורגל של אירופה (אופ"א) |
| --- |
| 

|  |
| --- |
| אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא • ליכטנשטיין • מולדובה • מונטנגרו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |

 |